NaiveNeuron/SloPal huggingface dataset:
Kuffa, Štefan, poslanec NR SR (2014-06-10):
Ďakujem. Naopak, ja to odmeňovanie považujem za problém, lebo nie tak dávna minulosť bola práve tá, keď sa vzájomne udávali občania a robili to kvôli peniazom, a toho sa ja veľmi obávam. Veľmi sa toho obávam, naša spoločnosť nie je dostatočne zrelá a vyspelá na to, aby naozaj oznámila tie veci, ktoré oznámiť má. Ale je veľmi ľahké niekoho označiť z niečoho, čo aj možno veľakrát neurobil, ale mnohí viete a možno máte aj skúsenosť, alebo máme skúsenosť, ako je ťažko v podstate očisťovať svoje meno, pošpiniť česť toho druhého je oveľa ľahšie, ako to vysvetľovať a naprávať a vysvetľovať tuná tie veci. Ja to odmeňovanie vnímam, práve naopak, ako riziko. Budú ľudia, ktorí to budú robiť pre peniaze a budú mnohí medzi nimi, ktorí to budú robiť zase zo zlomyseľnosti. Myslím si, že s návrhom zákona jedným aj druhým treba narábať veľmi, veľmi opatrne. Ďakujem.
Herák, Ján, poslanec NR SR (2020-11-26):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 22. januára 2021 a v gestorskom výbore do 25. januára 2021.
Kazda, Radovan, poslanec NR SR (2022-06-16):
Ďakujem. Vážený pán predsedajúci, vážené kolegyne, vážení kolegovia, dovoľte mi, aby som predložil správu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky vo výboroch Národnej rady Slovenskej republiky. Predseda Národnej rady Slovenskej republiky svojím rozhodnutím č. 1113 z 9. júna 2022 pridelil návrh predmetný návrh na prerokovanie výborom do určeného termínu konania schôdze. Zároveň určil, aby Výbor Národnej rady Slovenskej republiky pre hospodárske záležitosti ako gestorský výbor pripravil na schôdzu Národnej rady správu o výsledku prerokovania uvedeného návrhu vo výboroch. Predložený návrh skupiny poslancov prerokovali výbory v určenom termíne: ústavnoprávny výbor, výbor pre financie a rozpočet, výbor pre hospodárske záležitosti, výbor pre verejnú správu a regionálny rozvoj, výbor pre obranu a bezpečnosť, výbor pre vzdelávanie, vedu, mládež a šport, výbor pre kultúru a médiá, výbor pre ľudské práva a národné menšiny, národnostné menšiny a zahraničný výbor. Tieto výbory neprijali k návrhu uznesenie, keďže návrh uznesenia nezískal podporu potrebnej nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky § 52 ods. 4 zákona o rokovacom poriadku Národnej rady Slovenskej republiky. Výbor pre pôdohospodárstvo a životné prostredie, výbor pre zdravotníctvo a výbor pre sociálne veci o návrhu nerokovali, pretože podľa § 52 ods. 2 zákona o rokovacom poriadku Národnej rady Slovenskej republiky neboli uznášaniaschopní. Ako gestorský výbor rokoval výbor pre hospodárske záležitosti dňa 16. júna 2022. Výbor neschválil správu o výsledku prerokovania návrhu skupiny poslancov vo výboroch. Predseda výboru ma poveril, aby som predniesol na schôdzi Národnej rady Slovenskej republiky informáciu o výsledku prerokovania predmetného návrhu vo výboroch. Zároveň poveril poslancov Magdalénu Sulanovú, Róberta Puciho a Petra Kremského, aby taktiež plnili úlohu spravodajcov. Ďakujem, pán predsedajúci, skončil som, otvorte, prosím, rozpravu.
R. Zajac, minister zdravotníctva SR: (2004-06-24):
Pôvodná koncepcia, ktorú máme a v zmysle zákona č. 416 aj musíme dodržať, je oddlženie zdravotníckych zariadení nižšieho typu, ktoré boli delimitované, a to sú mestské nemocnice, polikliniky, zdravotné strediská a nemocnice druhého typu. Našli sme riešenie, ktoré sme považovali za korektné a ktoré je podľa všetkého aj pre Sociálnu poisťovňu výhodné a skladá sa z dvoch etáp. V prvom rade umožniť Sociálnej poisťovni, aby jej mohlo byť zaplatené aj pohľadávkami iných subjektov dlžné poistné. To je prvá idea. Druhá idea bola, aby následne štát mohol do Sociálnej poisťovne dostať daňové pohľadávky, čo sa rovná výške aktív. Takto bol spracovaný a vo vláde aj prijatý tento návrh zákona novely o Sociálnej poisťovni a chcel som vás požiadať, v rámci správy gestorského výboru v bode 7 je vlastne taxatívne zamedzené tomuto, naopak, je pritvrdený zákaz, pretože gestorský výbor sa dohodol, že nesmú sa zaplatiť Sociálnej poisťovni pohľadávkami iného. Z pohľadu zdravotníckych zariadení to neznamená nič významné len toľko, že budeme musieť v rámci vlády hľadať iné, samozrejme, oveľa komplikovanejšie možnosti. Z pohľadu oddlženia to znamená len toľko, že nebudeme vedieť včas oddlžiť v plnej výške zdravotnícke zariadenia, preto som chcel požiadať plénum, v rozprave ja nemám ani nemôžem mať žiadne procedurálne návrhy, tie ak budú v rámci hlasovania, aby prehodnotilo toto rozhodnutie gestorského výboru a dalo súhlas na to, aby sa mohli pohľadávky vybraných subjektov, kam nepochybne zdravotnícke zariadenia patria, aby sa tieto pohľadávky Sociálnej poisťovne mohli uhradiť inými záväzkami iných subjektov, ako sú napríklad daňové úrady. Ďakujem veľmi pekne.
Figeľ, Ján, podpredseda NR SR (2013-03-20):
Pán Štefan Kuffa, nech sa páči s reakciou.
Hrnčiar, Andrej, podpredseda NR SR (2016-10-11):
Chce k rozprave zaujať stanovisko spravodajca? Nie je tomu tak. (Reakcia spravodajcu.) Áno, nech sa páči.
Laurenčík, Milan, podpredseda NR SR (2021-06-17):
Ďakujeme, pán minister. Prosím, zaujmite miesto pre navrhovateľa. Ja teraz dávam slovo spoločnému spravodajcovi z výboru pre vzdelávanie, vedu, mládež a šport, predsedovi tohto výboru pánovi poslancovi Richardovi Vašečkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Vitteková, Anna, poslankyňa NR SR (2014-04-01):
Ďakujem. O bode 20 spoločnej správy nebudeme hlasovať, keďže sme schválili bod 19 spoločnej správy. O bode 24 spoločnej... (Prerušenie vystúpenia predsedajúcim.)
Blanár, Juraj, podpredseda NR SR (2021-05-13):
Ďalší s faktickou poznámkou poslanec Ľuboš Krajčír.
R. Madej, poslanec: (2008-11-25):
Ja som vyčítal pani poslankyni Radičovej vo vzťahu k jednému pozmeňujúcemu návrhu nesúlad s nariadením Európskej komisie, ktoré nadobudne účinnosť 1. januára 2009 a aj vzhľadom na to problém, ktorý by vznikol v prípade, ak by Národná rada ten pozmeňujúci návrh prijala. To boli moje hlavné výhrady v mojom dnešnom vystúpení vo vzťahu k pani poslankyni. Čo sa týka tohto pozmeňujúceho návrhu, je to priamo nadväzujúce na zákon o náhradnom výživnom, je to súvisiace s tým, že je potrebné odstrániť tento aplikačný problém, ktorý vznikol v praxi, a je to pozmeňujúci návrh veľmi, veľmi krátky. Je to jedno písmeno s niekoľkými slovami, ktoré ale má vážne dôsledky, pretože chceme odbremeniť poberateľov a žiadateľov o náhradné výživné, aby štátne orgány si s exekútormi vykonzultovali všetky podmienky a potrebné záležitosti. A preto si myslím, že tento pozmeňujúci návrh je dobrý a určite aj na prospech občanov z hľadiska toho, aby sme v praxi mohli náhradné výživné efektívne, rýchlo a v prospech občanov poskytovať.
Kollár, Jozef, poslanec NR SR (2014-11-26):
Ďakujem pekne za slovo. Odpoviem na tú laickú otázku Jozefa Mikloška. Slovenské banky, pokiaľ viem, tak všetky stres testom prešli, len chcem podotknúť, že neboli testované všetky slovenské banky, pretože, ako som uvádzal v svojom vystúpení, bolo testovaných približne 130 systémových bánk, a nie každá banka so sídlom na území Slovenskej republiky je súčasťou bankovej skupiny, ktorá patrí do tej stotridsiatky najväčších systémových európskych bánk. Takže odpoveď je áno, testami prešli všetky, ale neboli testované všetky slovenské banky. Čiže to je po prvé. Po druhé. Aj to konštatovanie, že banky testami prešli, ešte nemusí byť úplne relevantné, pretože aj pán minister si veľmi dobre pamätá, že to nebolo testovanie prvé. Už sme jedno testovanie zažili a po tom, čo všetky banky v Európe prešli tými testami, tak o pár týždňov a mesiacov na to nám začali krachovať. Čiže (povedané so smiechom) aj tie testy sú veľmi citlivá téma, záleží od toho, do akej miery, poviem to pre krátkosť času, ako prísne sú stanovené kritériá na testovanie, tak podľa toho dostanete aj ten výsledok. Keď tie kritériá sprísnite, tak väčší počet vám tými testami neprejde a opačne. Takže to je, to je proste tak. A pokiaľ ide o otázku zo strany Martina Poliačika, pravdou je, že aj pri poskytovaní ďalšej a ďalšej pomoci do eurovalov, keď si dobre pamätáme, tak bolo spústa podaní na, na ústavný súd v Karslruhe v Nemecku. A vieme veľmi dobre, že napríklad Spolková republika Nemecko to má upravené inak, že mnohé ďalšie záväzky vo vzťahu k stabilizačným mechanizmom musia prejsť schvaľovaním, musia prejsť schvaľovaním v obidvoch komorách parlamentu, napr. v Bundestagu a v Bundesrate. Takže pevne verím, že tu bol rovnako priestor na, v tejto norme, ktorá je teraz predložená, na národné špecifické riešenie. To znamená, že dodržali by sme tie ustanovenia, ktoré dodržať musíme, európske smernice, ale tú procedúru sme mohli predsa len upraviť, upraviť inak. Ďakujem.
Bugár, Béla, podpredseda NR SR (2016-10-26):
Vážené panie poslankyne, vážení páni poslanci, pristúpime k jednotlivým hlasovaniam. Ešte predtým procedurálny návrh pán poslanec Dostál.
Novotný, Viliam, poslanec NR SR (2015-05-13):
Ďakujem pekne. Nechcem politikárčiť, takže súhlasím s tou poznámkou, že najväčšou skupinou starostov sú nezávislí kandidáti, ktorí boli zvolení. Pravdou je, že druhou najväčšou skupina sú tu kandidáti strany SMER. Ale nechcem politikárčiť a nevenujme sa politike, ale iba tomu, pán poslanec, čo si povedal, obsahovo. Čo sa týka rady školy, vymenoval si, že je jedenásťčlenná a aké má zloženie. Ďakujem pekne za to, že si to vymenoval. Chcem len dodať k tomu, že zriaďovateľ, teda starosta, aby sme hovorili konkrétne, má v princípe štyroch zástupcov v tej škole. To znamená, ak sa dohodne ešte s dvoma rodičmi, ktorí sú s veľkou pravdepodobnosťou občania obce, v ktorej je tá základná škola, tak má väčšinu v tej rade školy. Takže osobne si myslím, že tu nevidím žiaden problém v tom, že potrebujeme nejako meniť ináč pravidlá a oslabovať pozíciu rady školy. Chcel by som povedať, že bol som členom dvoch rád škôl, ktoré sa menili v štvorročnom období počas dvanástich rokov, lebo som bol poslancom VÚC-ky. Neboli to základné školy, ale stredné školy, takže viem, že skôr ten problém, ktorý v radách školy máme, nie je ani o tom, že by o ničom nerokovali a venovali sa len riaditeľovi školy. Riešili sme od otvárania ďalšej triedy v prvom ročníku cez množstvo nemčiny, ktorú majú študenti, až po výmenu okien všetko na rade školy. Ten problém je, že väčšinou sa zástupcovia rodičov a zástupcovia zriaďovateľa školy nezúčastňujú tej rady školy. A potom je veľký problém s jej samotným fungovaním. A moja posledná poznámka je, že aj keď si teda sa snažil vyargumentovať, prečo je táto zmena dôležitá, znovu by som možno podčiarkol skutočnosť, že riaditeľ školy má rozhodujúce kompetencie hlavne vo vyučovacom a vzdelávacom procese. A posilňovanie starostu vo vzťahu k riaditeľovi školy je nenáležité z môjho hľadiska, pretože nerozumiem, čo chce starosta viac meniť na vyučovacom a vzdelávacom procese. Ďakujem.
Viskupič, Jozef, poslanec NR SR (2010-11-30):
Z legislatívneho odboru povedali, že takto... (Smiech v sále.)
Kollár, Boris, predseda NR SR (2022-11-15):
Teraz... Chcel som ešte vás tu nechať hodinu, keby ste veľmi potrebovali, pán kolega, ale nie, nebudem vám robiť zle. Teraz budeme zisťovať uznášaniaschopnosť Národnej rady podľa § 23 ods. 6 rokovacieho poriadku. Prosím, prezentujme sa. (Prezentácia.) Prítomných 53 poslancov. Národná rada opäť nie je uznášaniaschopná. Prerušujem schôdzu Národnej rady a určujem termín jej pokračovania na... (Reakcia z pléna.) Nie, nie, 29. chcel Sulík, ten tu nie je prítomný, takže nemôže dať námietku, kúpe sa, takže dáme to na... Nie, prvého... na 1. decembra je to, je to, v utorok začíname schôdzu, je to 1. decembra o 11.00 hod. Ďakujem pekne, končíme. (Prerušenie rokovania o 18.44 hodine.) 1
Figeľ, Ján, podpredseda NR SR (2014-11-28):
Ďakujem pekne. Do rozpravy som nedostal žiadnu, otváram rozpravu, do ktorej som nedostal písomnú prihlášku. Pýtam sa, či sa niekto hlási ústne. Jeden, pán kolega Peter Muránsky. Končím možnosť prihlásiť sa ďalším. A dávam slovo Petrovi Muránskemu.
K. Tóthová, poslankyňa: (2005-06-23):
Po druhé, chcem sa vyjadriť k tomu jeho entrée o Ústavnom súde. Ferko, našťastie o nás dvoch ten Ústavný súd nerozhodoval, ale rozhodoval o súladnosti právneho predpisu s ústavou, preto to, čo bolo povedané, neplatí. Pokiaľ 30 poslancov dalo návrh na spojenie hlasovania s dôverou, bolo to plne s platným právom, bolo to plne v súlade s ústavou. Dnes Ústavný súd rozhodol, že rokovák, teda tých 30 poslancov, nie je v súlade s ústavou. Ústavy sa vôbec nedotkol. Výklad ústavy nebol urobený, bol vyrieknutý len nesúlad podpisu 30 poslancov. O texte ústavy by sme mohli diskutovať ďalej, ale myslím si, že toto nie je potrebné. Znovu sa vraciam k predmetu rokovania, prosím vás pekne, uvedomme si, že sme parlament, v ktorom sa rozhoduje o regulácii správania sa štátnych orgánov, štátnych organizácií, občanov a právnických osôb, preto nerobme z predpisov galimatiáš. Veď ľudia sa už smejú. Veď to, čo sa tu navrhuje, je úplne neprijateľné.
B. Bugár, podpredseda NR SR: (2005-02-09):
(Hlasovanie.) Prítomných 134 poslancov, za 98, proti 3, zdržalo sa 33. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Pán poslanec Hort ako jediný. Končím možnosť sa prihlásiť do rozpravy. Pán poslanec Hort, nech sa páči, máte slovo.
R. Madej, poslanec: (2003-06-26):
Z. Martináková, podpredsedníčka NR SR: Ďakujem, pán poslanec. Aj druhú otázku položil pán poslanec Madej. Adresoval ju ministrovi dopravy, pôšt a telekomunikácií Pavlovi Prokopovičovi a znie: „Kedy sa skončí faktický monopol Slovenských telekomunikácií?“ Za pána ministra Prokopoviča bude odpovedať pán minister Gyurovszky.
Laurenčík, Milan, podpredseda NR SR (2021-02-05):
Pán poslanec Peter Vons má ďalšiu faktickú poznámku. Nech sa páči.
Brocka, Július, poslanec NR SR (2013-02-12):
Možno by som ani nemusel už, lebo pán poslanec Mihál vysvetlil opäť ten rozdiel, ale predsa len pán Matovič používa veľmi silné výrazy, aj mojich kolegov nazval farizejmi, že vtedy nepodporili jedným hlasom neprešiel a teraz to predkladajú. Tak mám takýto návrh, pán kolega, berte to ako od staršieho kolegu v parlamente. Ten Lincoln mal pravdu, že treba mieriť nižšie, teda primerane, aby tomu ľudia rozumeli. Chcem vám poradiť, tú vetu, čo ste čítali, tak čítajte ju toľko razy a dovtedy, kým zbadáte ten rozdiel, že vtedy zamestnávateľ rozhodoval o zamestnancovi, a my teraz navrhujeme, že zamestnanec si sám môže vybrať, že sa môže rozhodnúť sám.
Hrnčiar, Andrej, podpredseda NR SR (2016-04-27):
Ďakujem, nech sa páči, pán poslanec Heger.
Mihál, Jozef, poslanec NR SR (2014-11-10):
Ďakujem, pán podpredseda. Tak popritom všetkom, čo sa tu deje, sa napríklad dozvedáme, čo asi môj predrečník ešte nestihol zaznamenať, tak ja by som to v jeho mene ako keby doplnil. Nový štátny tajomník, nový štátny tajomník ministerstva zdravotníctva je pán Radoslav Čuha, tiež výborná kvalifikácia, výborné predpoklady, pretože doteraz bol riaditeľ v prešovskej nemocnici, pred rokom 2012 bol riaditeľom siete nemocníc Svet zdravia, ktoré patria pod Pentu. A je známy z markízackej kauzy bielenia záznamov, záznamov v prešovskej nemocnici, kedy prešovská nemocnica potrebovala ututlať prípad pacientky, ktorá trpela na následky pôrodu vyše dvoch rokov, a vtedy televízia Markíza o tom vysielala reportáž. Možnože si niektorí spomeniete. Takže takéhoto máme nového štátneho tajomníka. Takýmto spôsobom nominuje politická strana SMER na takýto dôležitý post ďalšiu osobu, tá kvalifikácia je teda a tie predpoklady sú teda asi zrejmé.
Paška, Pavol, predseda NR SR (2012-06-27):
Ďakujem. Pán poslanec pán predseda ústavnoprávneho výboru Madej.
Kaník, Ľudovít, poslanec NR SR (2011-05-20):
Ďakujem, pán podpredseda. Vážené dámy, vážení páni, návrhom zákona sa mení a dopĺňa zákon č. 48/2002 Z. z. o pobyte cudzincov v znení neskorších predpisov. Účelom tejto novely je zrušenie povinnosti ubytovateľa zabezpečiť vyplnenie úradného tlačiva o hlásení pobytu cudzinca a doručiť ho policajnému útvaru pri ubytovaní cudzinca, na ktorého sa nevzťahuje vízová povinnosť. Návrh zákona nebude mať priamy dopad na verejné rozpočty, neprináša nárok na pracovné sily, nemá vplyv na zamestnanosť a tvorbu pracovných miest, na životné prostredie ani na podnikateľské prostredie. Je v súlade s Ústavou Slovenskej republiky, jej zákonmi a medzinárodnými zmluvami. Týmto zákonom sa významne znižuje administratívna a byrokratická záťaž v cestovnom ruchu pri ubytovacích zariadeniach. To je všetko. Ďakujem za pozornosť.
Sulík, Richard, poslanec NR SR (2024-01-24):
Ďakujem pekne, kolegovia, ďakujem vám za kvalifikované faktické poznámky, okrem kolegu Szalaya, ktorého poznámka bola síce kritická, to je dovolené, ale nebola kvalifikovaná. Kde odišiel kolega, radšej odišiel, čo? (Reakcia z pléna.) Dobre, takže ja si musím poukázať na to, že 15-tisíc prípadov sa bude musieť otvoriť, patrí práve sem do diskusii o skrátenom konaní, lebo tunák to ide z večera do rána, inak keby to bol riadny proces, tak sú tam aj rozumné prechodné lehoty, aj sa to dá tak nastaviť, aby nebolo toľko prípadov a tak ďalej, čiže tá diskusia, si myslím, je práve tu oprávnená. Tí prokurátori totiž majú evidenčné pomôcky, ale tam sa nevykazuje presná škoda spôsobená, čiže budú musieť otvoriť každý jeden spis, skontrolovať výšku škody alebo neoprávneného prospechu, aktualizovať právnu kvalifikáciu a vykonať potrebné úkony, ktorých je tak osem alebo deväť v závislosti od prípadu. No ale čo čert nechcel, a preto aj ja si pripadám ako Jean-François Champollion, ktorý v 1822 rozlúštil hieroglyfy, tak takto nejak si pripadám ja, tak spolu s niektorými prokurátormi a sudcami sme rozlúštili aj to, že súdruhovia, keď to písali, zabudli na náhodný výbor u tých sudcov. A to pri tejto novele znamená, že všetky rozpojednávané veci sa budú musieť dokončiť, tých je tiež, to je okrem tých 30-tisíc prípadov, tých 15 plus 15, toto sú ďalšie prípady, možno 10-tisíc alebo viac, čiže všetky rozpojednávané veci sa musia riadne dokončiť podľa doterajšej právnej úpravy, potom sa odsúdený môže odvolať, aj sa odvolá, nový sudca začne odznovu, lebo obvinený bude mať právo požadovať úplne nový proces, čo aj bude, však bol by sprostý, keby to nerobil, a tam máme ďalších neviem koľko, 10- alebo 20-tisíc prípadov, lebo totiž ten náhodný výber musí ostať, a preto sa tie všetky prípady pekne musia dosúdiť podľa starých pravidiel. Toto je kocúrkovo, čisté kocúrkovo, čo nám tu pre... (Prerušenie vystúpenia časomerom.)
Bernaťák, Tibor, poslanec NR SR (2019-10-28):
Ďakujem. Pán predseda, poprosím vás, dajte hlasovať o druhom pozmeňujúcom návrhu pána poslanca Baránika.
Danko, Andrej, predseda NR SR (2018-06-21):
Pán poslanec Maďarič.
Bugár, Béla, podpredseda NR SR (2016-06-16):
Vážené panie poslankyne, vážení páni poslanci, v súlade so zákonom o rokovacom poriadku nasleduje teraz hodina otázok . Poslanci písomne predložili včera do 12.00 hodiny 52 otázok na predsedu vlády a 40 otázok na členov vlády. Overovatelia tak ako vždy vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, tak ako viete, predseda vlády pán Robert Fico sa písomne z rokovania o tomto programe ospravedlnil. Viete, že rokuje v Nemecku. Svojím zastupovaním poveril ale podpredsedu vlády a ministra vnútra Roberta Kaliňáka, ktorého teraz prosím, aby oznámil, kto z členov vlády bude odpovedať na otázky za neprítomných členov vlády.
Danko, Andrej, predseda NR SR (2019-01-30):
Poslankyňa Zemanová.
Matovič, Igor, poslanec NR SR (2014-11-10):
Pán predseda, poprosím aby ste ma nechali dohovoriť a neskákali do reči, tak, ako ste neskákali do reči pánovi Jarjabkovi. Tiež by som chcel dať jeden návrh, lebo sú testy na alkohol, sú testy na drogy alebo iné omamné látky, ale sú aj psychologické testy, a to asi by potreboval pán Jarjabek, predpokladám. Ale každopádne navrhujem to, že nechcem od vás, aby ste dávali hlasovať, aby Národná rada kupovala nejaký Dräger. Keď poviete, do hodiny ho tu máte, profesionálny, z polície. Len chcem od vás, aby vy ste ako predseda Národnej rady zorganizovali použitie toho testera na alkohol a zavolali všetkých svojich poslancov, ktorých tu máte k dispozícii. Čiže všetkých osemdesiatich troch poslancov, ktorých tu máte záložne k dispozícii. Veľmi rád sa na ten výsledok pozriem. My všetci z opozície sme nachystaní na tento test.
I. Štefanec, poslanec: (2008-06-25):
Zaujalo ma, že pán premiér Fico najskôr hodnotil konanie pána ministra ako neetické, nemorálne, teraz sa ho zastáva a pán podpredseda vlády, viackrát sme to tu hovorili, povedal: „Na jeho mieste ja by som odišiel.“ Zaujalo ma aj to, že koaliční partneri, Slovenská národná strana a HZDS, sa ani nesnažili zastať ministra, aj to je určité politické gesto, ktoré chápem ako výraz postoja k našim argumentom. Pán premiér Fico rozdával žlté, červené karty. Aký to bol ale futbalový zápas, dovolím si doplniť, že podľa môjho názoru ten futbalový zápas je finančná oligarchia verzus SMER, zatiaľ stav 1 : 0, gól vsietilo J & T v pondelok 23. 6. o 13.00 hodine. Žltá karta teda pán Počiatek, červená Biermann, rozhodovať chcel Robert Fico. Pokračovanie bude čoskoro, zrejme už pri predaji Vojenskej nemocnice. (Smiech v sále a potlesk.) No a úplne na záver, dámy a páni, v pondelok, keď mal predseda vlády rozhodovať o osude pána ministra, J & T sa vyjadrilo na tlačovej besede. Dnes, keď máme rozhodovať o osude pána ministra, J & T vydalo platené inzeráty, ktoré začínajú onou známou vetou: „Naša spoločnosť je proti odvolaniu ministra financií Jána Počiatka.“ Dámy a páni, svojím hlasovaním ukážete, či je vaše rozhodovanie slobodné alebo či potvrdíte prepojenie finančnej oligarchie na vládnu stranu. Ďakujem pekne. (Potlesk.)
Grendel, Gábor, podpredseda NR SR (2022-02-15):
Vyhlasujem rozpravu za skončenú. Želá si záverečné slovo pani navrhovateľka? Áno, nech sa páči.
Š. Zelník, poslanec: (2008-06-18):
Páni, je našou povinnosťou všetkých, ako tu sedíme v Národnej rade, aby sa tento problém rozbalil, aby bolo jasne povedané, koľko peňazí prišlo na oddlženie a za koľko sa naozaj oddlžilo. V tej správe bolo uvedené, že dokonca boli oddlžované duplicitne niektoré zdravotnícke zariadenia. Pýtam sa, ako je to možné? Ďakujem.
M. Sabolová, poslankyňa: (2001-10-18):
Pani poslankyňa, ja som včera autorizovala z rokovania Národnej rady o odpadoch svoje vystúpenie, kde ste predkladali podobné pozmeňujúce návrhy a boli v plnom rozsahu zamietnuté, kde som vás aj zároveň upozornila na to, že mnohé veci, o ktorých ste hovorili v Národnej rade pri prerokovaní zákona, sme dávno prebrali vo výbore pri rokovaniach s jednotlivými inštitúciami a myslím si, že tam bolo jednoznačne hlasovaním poukázané, že je tu zhoda koalično-opozičná v tom, že zákon o odpadoch je dobrý. (Ozval sa zvuk časomiery.)
Ľ. Vážny, poslanec: (2003-12-03):
Je nevyhnutné zároveň skonštatovať to, aby ministerstvo hospodárstva spracovalo v priebehu roku 2004, čo tu už odznelo z úst pána ministra, jeho novelu, ktorá podrobnejšie vymedzí jeho aplikáciu a záväznosť, a najmä vyzývam vládu ako takú, aby prijala vhodnejšie a razantnejšie opatrenia najmä vo vzťahu hospodárskej sféry ku štátu, ktorým výrazne urýchli aplikáciu elektronického obchodovania v praxi, respektíve plnohodnotnú aplikáciu. Obdobná výzva vláde je aj pre oblasť  Govnetu a súvisiacich oblastí. Chcem tým povedať, že ak sa štát k informatizácii spoločnosti stavia „zdržanlivo“ alebo tak, že podnikatelia, robte si, ale mňa sa to netýka, tak informatizáciu v požadovanom rozsahu a čase na Slovensku nedosiahneme a predbehne nás nielen Estónsko, čo je už skutočnosťou, ale aj ostatné východoeurópske krajiny. Na záver však chcem zdôrazniť, že predložený návrh zákona o elektronickom obchode chápme ako základný právny rámec a na používanie minimálne na jeden rok je vhodný. Ďakujem vám za pozornosť.
B. Bugár, podpredseda NR SR: (2004-10-19):
D. Dubovská, poslankyňa: Ďakujem, pán predsedajúci. Ja len na doplnenie. V úvode bolo spomenuté aj to moje slovo o obetiach. Ja by som bola veľmi rada, keby všetci kolegovia pochopili, čo je význam slov. A význam obeť ako ľudský život nemusí znamenať to isté ako ľudská obeta. A to aj u nás mnohé ľudské obety pri zmene režimu boli dané. Ja mám pocit, že teda v ostatnom, čo bolo povedané, viem sa stotožniť, ale treba aj hovoriť o tom, že celá vojenská aktivita v Iraku sa začala. Boli spravené chyby a tie si musíme uznať, ale musíme aj niesť za ne zodpovednosť. A dnes by som možno viac privítala, keby pán minister v prípade, keď sa budú rotovať naši vojaci, že budú na výmene alebo niektorí, ktorí tam boli, že by nám sprostredkoval diskusiu s nimi tak, tak, aby páni poslanci mali šancu si priamo konfrontovať, čo sa dialo v teréne a priamo s tými, ktorí nás tam reprezentujú. Ďakujem.
Kollár, Boris, predseda NR SR (2021-12-01):
Prosím, prezentujme sa a hlasujeme. (Hlasovanie.) Prítomných 139 poslancov, za 45, proti 24, zdržalo sa 69, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Prosím poverenú členku Osobitného kontrolného výboru na kontrolu činnosti Vojenského spravodajstva poslankyňu Zuzanu Šebovú, aby uviedla hlasovanie o návrhu uznesenia k Správe o plnení úloh vojenského spravodajstva za rok 2020 .
Marcinčin, Anton, poslanec NR SR (2011-10-19):
Teraz môžeme pristúpiť k hlasovaniu o zákone ako o celku. Pán predseda, dajte, prosím, hlasovať o zákone ako o celku.
Abrhan, Pavol, poslanec NR SR (2014-06-24):
Ďakujem pekne. Pán minister, veď je prirodzené, že ako opozičný poslanec, ak je v dôvodovej správe k návrhu zákona písané, že sa stane nezávislým a že smeruje k tomuto a keď zachytím, že to zloženie tej rady, kde menuje minister na základe vlastnej úvahy z deviatich piatich členov, takže musím na to upozorniť a že takéto niečo nemôžem, nemôžem podporiť. Ak vy hovoríte o skúsenosti s Audiovizuálnym fondom, veď prečo táto zmienka nebola aspoň v tej dôvodovej správe uvedená? Ale tam je to dané ako vzor, podľa ktorého chceme ísť a keď si porovnám zloženie Rady Audiovizuálneho fondu a zloženie tejto rady, ktorú navrhujete v tomto fonde, tak zrazu je to diametrálne odlišné. A posledná poznámka. Hovoríte, že keby som to nepredložil, tak do roku 2016 môžem nakladať s finančnými prostriedkami, ako chcem. Budete aj tak nakladať, ako chcete, lebo tento fond začne pracovať až v roku 2016. Čiže to sa už vlastne výkonu vášho mandátu nebude dotýkať tak či tak. Ďakujem pekne.
Danko, Andrej, predseda NR SR (2019-02-08):
Prosím, prezentujme sa a hlasujme. (Hlasovanie.) Prítomných 122 poslancov, za 46, proti 31, zdržalo sa 40 (pozn. red.: „nehlasovalo 5 poslancov“). Konštatujem, že Národná rada sa uzniesla, že nebude pokračovať v rokovaní o návrhu tohto zákona. Vyhlasujem prestávku do 11.15 hod. (Prestávka.) (Po prestávke.)
Hrnčiar, Andrej, podpredseda NR SR (2016-05-18):
Ďakujem. Chce k rozprave zaujať stanovisko navrhovateľ? Nie. Spravodajca? Nie. Ďakujem. Prerušujem rokovanie o tomto bode programu. Vyhlasujem prestávku 5 minút, resp. do 17.05 a 17.05 začne hlasovanie. (Prestávka.) (Po prestávke.)
Laššáková, Jana podpredsedníčka NR SR (2013-02-14):
Páni poslanci, poprosím vás, zachovajte pokoj! (Reakcie z pléna, veľký hluk v sále.)
P. Hrušovský: (2002-04-05):
P. Finďo, poslanec: Ďakujem. Najprv k pánovi poslancovi Tuchyňovi. Poviem len, že omylom diskutoval k zákonu, ktorý ešte nebol predložený. To bude až v nasledujúcom bode, preto sa nebudem teraz k tomu nejako podrobnejšie vyjadrovať, ale pokiaľ ide o tie návrhy, ktoré predložil pán poslanec Šagát, pán poslanec Malchárek a čo som predložil ja, tak nie sú tieto návrhy nijako v rozpore s koncepciou celkového zdravotného poistenia. Pán poslanec Šagát navrhoval predovšetkým to, aby sa konečne vniesol do systému zdravotného poistenia poriadok, pretože systém zdravotného poistenia tu v mnohých smeroch suplementuje, nahrádza systém sociálneho poistenia, pričom nemá na to uspôsobené adekvátne svoje príjmy. Čo sa týka návrhu pána poslanca Malchárka, tam som vcelku ochotný podporiť jeho návrh, pretože je logický a nezakladá nijaké riziká, ktoré by smerovali k narušeniu rovnováhy medzi zdravotnou poisťovňou a platiteľmi poistného. Takže celkovo by som odporúčal, aby ctení poslanci a poslankyne podporili všetky tri návrhy a my sa v druhom čítaní potom budeme dohovárať o tom, aby sme to spojili podľa možnosti, do jednej novely. Ďakujem.
Kotleba, Marek, poslanec NR SR (2021-05-27):
Ďakujem za slovo. Jozef, naozaj ďakujem ti, že si to povedal, pretože navýšiť v starom roku ešte o 8 mld. a teraz ďalších 3,4 mld., to bude naozaj musieť niekto zaplatiť. A mňa by len zaujímalo, že kedy to zaplatené bude, pretože to je pôžička na dlhé roky, ktorú bude treba splatiť aj s úrokmi a je to naozaj boj alebo beh na dlhú trať. A naozaj, keď sa takýto úver zobere, radšej sa malo z nejakých vecí ubrať, ako si spomenul tie banky, ktoré prišli o bankový odvod, ale, samozrejme, poplatky za vedenie účtov a iné služby už neznížili. Takisto bieloruská opozícia a tak ďalej a tak ďalej. Čiže keby sa na to lepšie pozrelo, tak naozaj to navyšovanie nemuselo byť. A ja ti ešte veľmi raz pekne ďakujem, že bojuješ za občanov Rimavskej Soboty aj za celý Gemer, pretože chodieval som tam na súťaže ako malé dieťa a videl som, že je to naozaj nerozvinutý kraj, teda v tej dobe, teraz sa to naozaj pohlo ďalej a vidíme, že sa tam buduje. A dúfam, že aj do budúcna tá nezamestnanosť sa zmení a celý kraj pôjde ešte lepšie hore. Ďakujem pekne.
Šeliga, Juraj, podpredseda NR SR (2020-11-26):
Ďakujem pekne, pani spravodajkyňa. Otváram rozpravu k tomuto bodu programu. Písomnú prihlášku som dostal od pána Erika Tomáša, takže ako prvý môže vystúpiť, nech sa páči.
Nehézová, Jana, poslankyňa NR SR (2017-04-05):
Vážený pán predsedajúci, milé kolegyne, kolegovia, v súlade s § 73 zákona o rokovacom poriadku som bola určená predsedníčkou Výboru Národnej rady pre sociálne veci za spravodajkyňu k návrhu zákona, ktorý je uvedený pod tlačou 466. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 5. mája a v gestorskom výbore do 9. mája 2017. Prosím, pán predsedajúci, otvorte všeobecnú rozpravu.
Laurenčík, Milan, podpredseda NR SR (2021-09-24):
Prosím, prezentujme sa a hlasujme o pridelení návrhu výborom, určení gestorského výboru, ako aj lehoty na jeho prerokovanie. (Hlasovanie.) Prítomných 138, za 90, proti 12, zdržalo sa 36, hlasovali všetci. Konštatujem, že návrh sme schválili, určili sme výbory, gestorský výbor, ako aj lehotu na prerokovanie. Pokračujeme v hlasovaní v prvom čítaní o vládnom návrhu zákona, ktorým sa mení zákon č. 18/1996 Z. z. o cenách, tlač 626, bod 29 schváleného programu. Spravodajcom je predseda výboru pre financie a rozpočet pán poslanec Marián Viskupič, a preto ho prosím, aby uviedol hlasovanie. Nech sa páči. (Hlasovanie o vládnom návrhu zákona, ktorým sa mení zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 626.)
Glváč, Martin, podpredseda NR SR (2016-10-20):
Ďakujem, dávam slovo spoločnému spravodajcovi z výboru pre hospodárske záležitosti poslancovi Petrovi Pamulovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Blanár, Juraj, podpredseda NR SR (2022-06-24):
Posledná faktická poznámka od pána poslanca Mazureka.
Pellegrini, Peter, predseda NR SR (2015-12-11):
Vyhlasujem rozpravu o tomto bode za skončenú. Pýtam sa, pán navrhovateľ, či chcete zaujať stanovisko k rozprave? Nech sa páči, vystúpte so záverečným slovom.
Ďurica, Ondrej, poslanec NR SR (2022-06-16):
Ďakujem za slovo, pán predseda. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška Pavol, predseda NR SR (2013-03-19):
Hlasujeme o procedurálnom návrhu vrátiť návrh zákona na dopracovanie. (Hlasovanie.) 137 prítomných, 59 za, 78 proti. Návrh sme neschválili.
Paška, Pavol, predseda NR SR (2013-09-25):
Pekné popoludnie, dámy a páni, budeme hlasovať o ostatných prerokovaných bodoch programu 23. schôdze. Poprosím pani poslankyňu Anku Vittekovú, aby uviedla v druhom čítaní hlasovanie o návrhu pani poslankyni Laššákovej, Zmajkovičovej, pána poslanca Číža, Kubánka a Glendu na vydanie zákona o rokovacom poriadku, tlač. 559. (Hlasovanie o návrhu poslancov Národnej rady Slovenskej republiky Jany Laššákovej, Renáty Zmajkovičovej, Miroslava Číža, Stanislava Kubánka a Tibora Glendu na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 559.)
Marcinčin, Anton, poslanec NR SR (2010-12-10):
Vážený pán predseda, vážený pán minister, ctené poslankyne, ctení poslanci, dovoľte, aby som predniesol pozmeňujúci a doplňujúci návrh poslancov Jozefa Kollára, Antona Marcinčina, Ondreja Mateja a Ivana Švejnu k vládnemu návrhu zákona, ktorým sa mení a dopĺňa zákon č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 99). V súlade s ustanoveniami zákona Národnej rady Slovenskej republiky č. 350/96 o rokovacom poriadku Národnej rady Slovenskej republiky v znení neskorších predpisov predkladáme pozmeňujúce a doplňujúce návrhy k vládnemu návrhu zákona, ktorým sa mení a dopĺňa zákon č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov. Vo vládnom návrhu zákona navrhujeme vykonať tieto zmeny: 1. V čl. I vypustiť body 2 až 4, doterajšie body 5 až 9 sa označujú ako body 2 až 6. Odôvodnenie: Navrhuje sa vypustiť zníženie násobkov najnižšej sadzby dane zo stavieb a dane z bytov, čím sa v plnej miere akceptuje Programové vyhlásenie vlády Slovenskej republiky, podľa ktorého sa má zníženie 20-násobku najnižšej sadzby dane na 5-násobok vzťahovať na zdanenie pozemkov. 2. V čl. I bod 2 znie: „2. za odsek 104d sa vkladá odsek, paragraf, pardon, § 104e, ktorý vrátane nadpisu znie: „§ 104e Prechodné ustanovenie k úpravám účinným od 1. marca 2011 Ustanovenie § 8 ods. 2 účinného od 1. marca 2011 sa prvýkrát použije na zdaňovacie obdobie roku 2012.“ A tu si, prosím, všimnite, že vypadáva slovíčko „predpisu“, ktorý je v rozdanom dokumente, ide o technickú úpravu, v podstate o preklep, ktoré ak by tam ostalo, tak by nemalo zmysel. Čiže budeme schvaľovať bez toho slovíčka predpisu. Odôvodnenie: Nadväzne na návrh vypustiť zníženie násobku pri dani zo stavieb a pri dani z bytov sa navrhuje upraviť prechodné ustanovenie. Z dôvodu prehľadnosti a jednoznačnosti sa navrhuje spresniť celé ustanovenie. 3. Čl. II znie: „Čl. II Účinnosť Tento zákon nadobúda účinnosť dňom vyhlásenia okrem ustanovenia čl. I prvého bodu, ktorý nadobúda účinnosť 1. marca 2011.“ Odôvodnenie: Ide o legislatívnotechnickú úpravu nadväzujúcu na zmeny v čl. I v bode 2. O všetkých bodoch pozmeňujúceho a doplňujúceho návrhu navrhujeme hlasovať spoločne. Ďakujem.
R. Kaliňák, podpredseda vlády a minister vnútra SR: (2008-07-02):
Predovšetkým bezpochyby ako poslanec má možno pán poslanec väčšie práva, ako mal ako predseda parlamentu. Bolo by to úprimné vystúpenie, pán predseda parlamentu, keby napríklad namiesto vystúpenia kvôli Vatikánskej zmluve ste podmienili zotrvanie v koalícii týmto zásadným postojom v uplynulom volebnom období. Bezpochyby, lebo tak to bolo zásadné vystúpenie, ktoré morálne odzrkadľovalo celý charakter KDH, že sa mohol za to postaviť aj pán Kahanec. Pán Kahanec, spomeňme si, kto tu mal naozaj zásadné problémy s priestupkovým zákonom. Čiže vždy platí to slovo, že pozri, kto to hovorí a ako konal predtým. Ak by predtým konal spôsobom, že postavil to na najvyššiu úroveň, mohli by sme sa o tom baviť. Osem rokov ste viedli parlament. A poslednú vec, čo chcem k tomu povedať, že toto nie je priestupkový zákon, pán poslanec. Vybavte to osobitným návrhom, pobavte sa o tom, ja som len proti tomu, aby v rámci zákona o pravidlách cestnej premávky ste pomaly menili ústavu. Ako na to máte pravidlá, tu je otvorený v tomto zákone priestupkový zákon z iného dôvodu. Z môjho pohľadu vybavte si to medzi poslancami, prosím pekne. Je to naozaj váš problém. Akurát sa čudujem, že ste schopný tak vehementne vystupovať po tom, čo ste boli predsedom parlamentu dlhé roky a že ste to nepostavili vtedy ako kardinálnu otázku. To sa čudujem. Preto to vyzerá neúprimne a nikto tomu nemôže uveriť. (Potlesk.)
Laššáková, Jana, podpredsedníčka NR SR (2012-06-22):
Pán poslanec Abrhan, nech sa páči.
Klus, Martin, podpredseda NR SR (2019-10-23):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pani navrhovateľka, vy sa chcete prihlásiť do rozpravy? Zatiaľ teda nie. A teraz sa pýtam, či sa chce niekto prihlásiť do rozpravy ústne. Nikto. Takže vyhlasujem všeobecnú rozpravu za skončenú. Chcete zaujať stanovisko k neexistujúcej rozprave? Predpokladám, že nie. Takže prerušujem aj rokovanie o tomto bode programu. Nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní, tzv. školský zákon, a o zmene a doplnení niektorých zákonov v znení neskorších predpisov. Návrh zákona je pod tlačou 1713, návrh na jeho pridelenie na prerokovanie výborom je v rozhodnutí č. 1814. Dávam slovo poslankyni Adriane Pčolinskej, aby za skupinu poslancov návrh zákona uviedla. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1713.]
A. Belousovová, podpredsedníčka NR SR: (2009-02-10):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa prihlásil do rozpravy pán poslanec Szigeti. Má ešte niekto záujem prihlásiť sa do rozpravy? Nie. Končím možnosť podania ústnych prihlášok do rozpravy. Zároveň keďže na 10.50 hodinu je zvolané poslanecké grémium, prerušujem rokovanie, pokračovať budeme po hlasovaní, o 11.00 hodine bude hlasovanie. (Prerušenie rokovania o 10.50 hodine.) (Pokračovanie rokovania o 11.00 hodine.)
Bugár, Béla, podpredseda NR SR (2017-01-31):
Na vystúpenie pána poslanca s faktickými poznámkami traja. Končím možnosť sa prihlásiť. Skončil som, takže pán poslanec Klus, nech sa páči.
Kuffa, Štefan, poslanec NR SR (2013-06-25):
Ďakujem za slovo. No v Národnej rade aby sme mali drogovú prednášku, tak ja už som to komentoval, nie je to vhodné. Ja poviem, vďakabohu, tých peňazí došlo a tých grantov nebolo viac. Martin, ak takto vyzerali protidrogové prednášky, no zlá protidrogová prednáška je vynikajúcou práve prednáškou, ako realizovať a aplikovať drogy. Ja keď som bol v mladých časoch, ja som sa tak preniesol do svojho detstva a mladosti, my sme túto tému vôbec nepočuli. Ani sme nevedeli, čo sú drogy. Ale prečo? Lebo sme boli zamestnaní. Rodičia nás dokázali vyťažiť aj v povinnostiach, áno, sme sa zapájali aj v rodinných aktivitách, keď sme ako rodina trávili spoločne voľný ten čas. A takisto sme športovali ako mládežníci, ako športovci. Myslím si, že tá prevencia sa dá robiť úplne nenápadnou formou a nemusíme výrazne nejako zvýrazňovať, že tu je problém nejakých drog, lebo veľakrát tieto decká práve nabádame k tomu, aby sa tým zaoberali a, naopak, aby začali tie drogy užívať. Spochybňovať našich vierozvestcov svätých Cyrila a Metoda práve na pôde parlamentu a v nadchádzajúcom sa sviatku, tak je to čosi úplne, čo je veľmi neslušné voči nositeľom gramotnosti a našej kultúry aj našej identity, ku ktorej sa hlásime. A hlásime sa aj skrze preambulu slovenskej ústavy. Hlásime sa k odkazu svätých Cyrila a Metoda. A to je dobre, že sa k tomu hlásime, pretože tie korene naozaj sú kresťanské. Slovenského ľudu naozaj sú kresťanské tieto korene. A hlásime sa k tomu, čo nám naši otcovia tu zanechali. Ja stále som vo svojom živote stál na strane slabších, chudobných a utláčaných. Budem stáť na ich strane aj teraz. Cesta drog nie je našou budúcnosťou a sloboda je ukrytá práve v... (Prerušenie vystúpenia časomerom.)
Laurenčík, Milan, podpredseda NR SR (2021-02-03):
Pán poslanec Ľuboš Krajčír, nech sa páči.
Chmel, Rudolf, poslanec NR SR (2014-03-19):
Ďakujem pekne, pán predseda. Poprosím členov výboru pre ľudské práva a národnostné menšiny o 13.00 v miestnosti výboru pre kultúru a médiá, č. 32. Ďakujem pekne.
Červeňáková, Elena, poslankyňa NR SR (2018-12-04):
Ďakujem ti, Alan, za tvoj príspevok, kde si hovoril o nižšom odvode za poistencov štátu, čo môže mať negatívny dopad na samotný rozpočet rezortu zdravotníctva a na plnenie úloh, ktoré sa od neho očakávajú. Musím súhlasiť s vyjadrením Najvyššieho kontrolného úradu, že z pohľadu financovania zdravotníctva klesajúca dynamika rozpočtu príjmov za poistencov štátu v roku 2019 a 2021 je riziková predovšetkým vo vzťahu k možnej ekonomickej kríze, keď príjmy od ekonomicky aktívnych osôb budú klesať. Nie je správne dlhodobo sa spoliehať na to, že zvýšené zdroje do zdravotníctva prinesú ekonomicky aktívni občania a zamestnávatelia, ale štát za svojich poistencov bude platiť čoraz menej. Je smutné, že zdravotníctvo je dlhodobo na chvoste záujmu vlády Slovenskej republiky. Ďakujem.
Gaborčáková, Soňa, poslankyňa NR SR (2019-12-03):
Ďakujem za slovo. Chcem teda aj ja vyjadriť svoj názor. Prosím vás, neútočme na farárov, nehľadajme vinníkov predloženého návrhu v osobách farárov. Ja ako veriaci človek nie som ovca, ja sa rozhodujem podľa svojho vedomia a svedomia, a ako to hovorí moja viera. Podľa toho sa ja rozhodujem. Čiže hádzať vinu na farárov, prosím vás, zdržme sa takýchto pripomienok. Ďakujem.
V. Tomanová, ministerka práce, sociálnych vecí a rodiny SR: (2007-06-21):
Vážená pani predsedajúca, vážené dámy poslankyne, vážení páni poslanci, s účinnosťou od 1. januára 2003 prešla na príslušnú obec, resp. na samosprávny kraj za ustanovených podmienok rozhodovacia pôsobnosť príslušného okresného úradu o poskytovaní opatrovateľskej služby občanom s nepriaznivým zdravotným stavom a o úhrade za túto službu. Ministerstvo práce, sociálnych vecí a rodiny vydalo v spolupráci s Ministerstvom financií a s Ministerstvom vnútra Slovenskej republiky metodický pokyn č. 1091/2002 I/70 a to zo dňa 9. decembra 2002 pre krajské úrady a okresné úrady k postupu prechodu pôsobnosti na úseku sociálnej pomoci na obce a na samosprávne kraje v roku 2003, a to v súlade so zákonom č. 416/2001 Z. z. o prechode niektorých pôsobností z orgánov štátnej správy na obce a vyššie územné celky, ktorý bol uverejnený v čiastke 13 Vestníka vlády z 13. 12. 2002. Zdrojové predpoklady na napĺňanie samosprávnych pôsobností obcí a samosprávnych krajov v oblasti sociálnej pomoci na úseku sociálnych služieb vytvorila odo dňa prechodu tejto pôsobnosti z orgánov štátu decentralizačná dotácia zo štátneho rozpočtu na výkon tejto pôsobnosti obcí a vyšších územných celkov. Táto decentralizačná dotácia v zásade vychádzala z úrovne a rozsahu nákladovosti zabezpečenia pôsobnosti vykonávanej ku dňu jej prechodu v pôsobnosti štátnej správy a to do výšky limitu schváleného v štátnom rozpočte na príslušný rozpočtový rok. V záujme operatívneho zabezpečenia financovania decentralizovaných pôsobností na úseku opatrovateľskej služby občanov s nepriaznivým zdravotným stavom bolo poskytovanie decentralizačnej dotácie na tento účel realizované v roku 2003 prostredníctvom decentralizačnej dotácie v kapitolách krajských úradov na poskytovanie opatrovateľskej služby príslušnému vyššiemu územnému celku a prostredníctvom príslušného okresného úradu vo vzťahu k príslušnej obci na uvedený účel. S účinnosťou od 1. januára 2004 po vytvorení špecializovanej štátnej správy v oblasti sociálnych vecí a rodiny a služieb zamestnanosti ustanovenej zákonom o orgánoch štátnej správy v oblasti sociálnych vecí  bolo poskytovanie z decentralizačnej dotácie zo strany štátu obciam na poskytovanie opatrovateľskej služby realizované prostredníctvom Ústredia práce, sociálnych vecí a rodiny obciam a prostredníctvom príslušného úradu práce, sociálnych vecí a rodiny. Decentralizačná dotácia, ktorá predstavovala 961 mil. 819 000 korún bola v roku 2004 prerozdelená pre 1 560 obcí, ktoré fakticky poskytovali opatrovateľskú službu ku dňu prechodu tejto pôsobnosti z orgánov štátu k 1. 1. 2003. Z uvedeného teda vyplýva, že opatrovateľská služba, ktorá je originálnou pôsobnosťou obcí v súlade s § 71 zákona 195/1998 v znení neskorších predpisov, nebolo dôvodu, aby ministerstvo práce, sociálnych vecí a rodiny vykonalo analýzu. Pred odovzdaním kompetencií v tejto oblasti na obce i na samosprávne kraje takáto analýza bola vykonaná a jej dopadom boli vlastne aj prerozdelené finančné prostriedky, ktoré na túto opatrovateľskú službu boli vynakladané. Ďakujem, skončila som.
Bugár, Béla, podpredseda NR SR (2017-09-14):
No, pán poslanec, keby sme aj chceli, tak to nevymyslíme. Takže, pani poslankyňa Zimenová, nech sa páči.
Grendel, Gábor, podpredseda NR SR (2021-03-30):
S reakciou na faktické poznámky, pani poslankyňa Kozelová.
Laššáková, Jana, podpredsedníčka NR SR (2014-10-21):
Pán predseda výboru Raši.
Grendel, Gábor, podpredseda NR SR (2022-09-20):
Ďakujeme pekne. Záverečné slovo pán spravodajca.
Jaurová, Zora, poslankyňa NR SR (2024-06-20):
Ďakujem, pán predsedajúci, myslím, že ja som hovorila dlho a vyčerpávajúco. Ďakujem aj kolegom za reakcie. Ja iba chcem spresniť, že čo sa týka môjho návrhu na vyňatie bodov na hlasovanie, jedná sa o tlač 278, pozmeňujúci návrh poslancov Jarjabka a Michelka a navrhujem, aby sa o bodoch, ktoré hovoria o navýšení odmeny pre členov rady a pre generálneho riaditeľa, čiže body 12 a 15, aby o nich Národná rada hlasovala osobitne. Ďakujem.
Klus, Martin, podpredseda NR SR (2019-10-23):
Ďakujem, evidujem vašu prihlášku, prihlásenie do rozpravy. A dávam predtým ešte slovo spravodajcovi, ktorého určil navrhnutý gestorský ústavnoprávny výbor, poslancovi Rastislavovi Schlosárovi.